SMT สุดยอด! Q3/59 พลิกมีกำไร 32.31 ลบ.
SMT สุดยอด! Q3/59 พลิกมีกำไร 32.31 ลบ. จากปีก่อนขาดทุน 53.44 ลบ. หลังมีรายได้จากธุรกิจการประกอบ-ทดสอบแผงไฟฟ้าเพิ่มขึ้นและค่าใช้จ่ายในการบริหารงานลดลง ขณะที่งวด 9 เดือนมีกำไร 102.17 ลบ. จากปีก่อนขาดทุน 70.14 ลบ.
11 พ.ย. 2559

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 32.31 ล้านบาท หรือมีกำไรสุทธิ 0.039 บาทต่อหุ้น จากช่วงเดียวกันของปีก่อนที่ขาดทุนสุทธิ 53.44 ล้านบาท หรือขาดทุนสุทธิ 0.06 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีรายได้จากสินค้าและบริการในธุรกิจการประกอบและทดสอบแผงไฟฟ้าเพิ่มมากขึ้น-ค่าใช้จ่ายในการบริหารงานลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 102.17 ล้านบาท หรือ 0.122 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 70.14 ล้านบาท หรือ 0.084 บาทต่อหุ้น